wickkiey/tamil-wikipedia-markdown huggingface dataset:
# வங்காளதேச தேசிய அருங்காட்சியகம்


**வங்காளதேச தேசிய அருங்காட்சியகம்** (*Bangladesh National Museum*) என்பது வங்காளதேசத்தில் நிறுவப்பட்டுள்ள ஓர் அருங்காட்சியம் ஆகும். இந்த அருங்காட்சியகம் நன்கு ஒழுங்கமைக்கப்பட்டு, இனவியல் மற்றும் அலங்கார கலைத் துறை, வரலாறு மற்றும் பாரம்பரிய கலைத் துறை, இயற்கை வரலாற்றுத் துறை மற்றும் சமகால மற்றும் உலக நாகரிகத் துறை போன்ற பல துறைகளில் காலவரிசைப்படி காட்சிக்கு வைக்கப்பட்டுள்ளன. இங்கு வளமான பாதுகாப்பு ஆய்வகமும் உள்ளது. நளினி காந்தா பட்டசாலி 1914-1947 காலத்தில் அருங்காட்சியகத்தின் முதல் கண்காணிப்பாளராக பணியாற்றினார்.  
சிலை காட்சிக்கு வைக்கப்பட்டுள்ளது.]]  

## வரலாறு

வங்காளதேச தேசிய அருங்காட்சியகம் முதலில் 20 மார்ச் 1913 அன்று டாக்கா அருங்காட்சியகம் என்ற பெயரில் நிறுவப்பட்டது. 7 ஆகஸ்ட் 1913 அன்று வங்காள ஆளுநரான கார்மைக்கேல் பிரபுவால் முறையாக திறந்து வைக்கப்பட்டது. ஜூலை 1915 இல் இது டாக்காவின் நைப் நசீமிடம் ஒப்படைக்கப்பட்டது. இது 1983 நவம்பர் 17 அன்று வங்காளதேச தேசிய அருங்காட்சியகமாக மாற்றப்பட்டது. இது டாக்காவின் சாபாக் எனுமிடத்தில் அமைந்துள்ளது. இது 1978 முதல் "வங்காளதேசத்தில் இசுலாமிய கலை, அட்டவணை"எனும் பெயரில் தொடங்கி பல வெளியீடுகளைக் கொண்டுள்ளது.  

இந்த தேசிய அருங்காட்சியகத்தை பார்வையிட ஒவ்வொரு நாளும் சராசரியாக 2000 க்கும் மேற்பட்ட பார்வையாளர்கள் வருகிறார்கள். வெளிநாட்டவர்களும் இதில் அடங்குவர். பெரியவர்களுக்கு 40 ரூபாயும், சிறார்களுக்கு 20 ரூபாயும் கட்டணம் வசூலிக்கப்படுகிறது. வெளிநாட்டவர்களுக்கு 500 மற்றும் சார்க் நாடுகளைச் சேர்ந்த பார்வையாளர்களுக்கு 300 ரூபாய் வசூலிக்கப்படுகிறாது. இருப்பினும், மூன்று வயதிற்குட்பட்ட குழந்தைகள் மற்றும் உடல் ஊனமுற்ற நபர்களுக்கு அனுமதி இலவசம்  

## புகைப்படங்கள்
# சித்தேசுவர், இரத்னேசுவர் கோவில்


**சித்தேசுவர், இரத்னேசுவர் கோவில்** (*Siddheshwar & Ratneshwar Temple*) என்பது இந்தியாவின் மகாராட்டிராவின் லாத்தூர் நகரத்திலிருந்து சுமார் 2 கிலோமீட்டர் (1.2 மைல்) தொலைவில் அமைந்துள்ளது. இந்தக் கோவில் தாம்ரத்வாஜ் மன்னரால் கட்டப்பட்டது.  

ஒவ்வொரு ஆண்டும் மகா சிவராத்திரியின் போது இங்கு கண்காட்சி நடைபெறுகிறது.
# பாயிபந்த்

**பாயிபந்த்** (*Bhaiband*) அல்லது சகோதரத்துவம் என்பது பாக்கித்தானின் சிந்துவில், வாழும் லோகானா சிந்தி சாதியினர். ஆகும். இவர்கள் வர்த்தகம் மற்றும் வணிக நடவடிக்கைகளில் ஈடுபட்டுள்ளனர்.  

## வரலாறு
சிந்து பிராந்தியம் பம்பாய் மாகாணத்தின் ஒரு பகுதியாக இருந்தபோது 711 முதல் 1843 இல் ஆங்கிலேயர்களால் கைப்பற்றப்படும் வரை பல்வேறு முஸ்லிம் வம்சங்களால் ஆளப்பட்டது. அந்த காலகட்டத்தில், இந்துக்கள் குறிப்பிடத்தக்க சிறுபான்மையினராக இருந்தனர். இருப்பினும் துல்லியமான புள்ளிவிவரங்கள் 1947க்குப் பிறகு தொடர்ந்து கிடைக்கவில்லை. இவர்களில், பெரும்பாலானவர்கள் லோகனா சாதியைச் சேர்ந்தவர்கள் என்று பரவலாக இருந்தனர். ஒருசிலர் பாட்டியாக்கள் அல்லது பிராமணர்களாகவும் இருந்தனர்.
# வெளிப்பாடு (ஆன்மிகம்)



**தீர்க்கதரிசனம்** (vision) என்பது ஒரு கனவு, மயக்கம், மதப் பரவசத்தில் காணப்படும் நிலையாகும், குறிப்பாக மீயியற்கை அல்லது இரகசிய வெளிப்பாட்டைக் குறிக்கிறது. பொதுவாக கனவுகளை விட தரிசனங்கள் அதிகத் தெளிவைக் கொண்டுள்ளன, ஆனால் பாரம்பரியமாகக் குறைவான உளவியல் அர்த்தங்களைக் கொண்டுள்ளன. தீர்க்கதரிசனங்கள் ஆன்மீக மரபுகளிலிருந்து வெளிப்படும் என்று அறியப்படுகிறது, மேலும் அவை மனித இயல்பு, யதார்த்தத்திற்கு ஒரு கண்ணோட்டத்தை வழங்க முடியும். வருவதுரைத்தல் பெரும்பாலும் தீர்க்கதரிசனங்களுடன் தொடர்புடையது.  

ஈவ்லின் அண்டர்ஹில் மூன்று வகையான தரிசனங்களை வேறுபடுத்தி வகைப்படுத்துகிறார்.  

1. **அறிவுசார் தரிசனங்கள்**-கத்தோலிக்க அகராதி இவற்றை இயற்கைக்கு அப்பாற்பட்ட அறிவு என்று வரையறுக்கிறது, இதில் மனம் விவேகமான பதிப்புகளின் உதவியின்றி வெளிப்படுத்தப்பட்ட சில உண்மைகளைப் பற்றிய அசாதாரணமான புரிதலைப் பெறுகிறது. மாயவாதிகள், அவற்றை ஆழமான தோற்றத்தை ஏற்படுத்தும் உள்ளுணர்வுகளாக விவரிக்கிறார்கள்.
1. **கற்பனை**-அவிலாவின் *தெரேசா இன் தி இன்டீரியர் காஸில்*, தீர்க்கதரிசனம் என்பது என்பது பார்ப்பது அல்லது கேட்பது போன்ற புலன்களால் எதுவும் பார்க்கவோ கேட்கவோ இயலாது, ஆனால் அதே கருத்து புலன்களால் பெறப்பட்டால், கற்பனையின் மீது உருவாகும் அதே எண்ணம் பெறப்படுகிறது.
1. **ஊன் உடல் தொடர்பானது**- உடலின் கண்களுக்கு புலப்படாத மீயியற்கை வெளிப்பாடு
# விக்கிப்பீடியா:முதற்பக்கக் கட்டுரைகள்/நவம்பர் 24, 2024

<div id="mp-tfa-img">  

</div>  
**ஈகோஸ்ப்பொட்டாமி சமர்** என்பது பண்டைய கிரேக்கத்தில் கிமு 405 இல் நடந்த ஒரு கடற்படை சமராகும். மேலும் இது பெலோபொன்னேசியப் போரின் கடைசி பெரிய போராகும். இந்தப் போரில், லைசாந்தரின் தலைமையிலான எசுபார்த்தன் கடற்படையானது ஏதெனியன் கடற்படையை அழித்தது. ஏதென்சு தானியங்களை இறக்குமதி செய்யவோ அல்லது கடலில் தடையின்றி தன் பேரரசின் பகுதிகளுடன் தொடர்பு கொள்ளவோ முடியாத நிலை ஏற்பட்டதால் இந்தப் போருடன் பெலோபொனிசியப் போர் முடிவுக்கு வந்தது. **மேலும்...**  
---
<div id="mp-tfa-img">  

</div>  
**குருதேசம்** என்பது இரும்புக் கால வட இந்தியாவில் அமைந்திருந்த ஒரு வேத கால இந்தோ-ஆரியப் பழங்குடியினக் கூட்டமைப்பு ஆகும். தற்போதைய மாநிலங்களான அரியானா, தில்லி, மற்றும் மேற்கு உத்தரப் பிரதேசத்தின் சில பகுதிகளை இது உள்ளடக்கியிருந்தது. இது நடு வேத காலத்தின் போது தோன்றியது. இந்தியத் துணைக்கண்டத்தில் முதன் முதலாக பதியப்பட்ட அரசு நிலை சமூகமாகக் குரு இராச்சியம் திகழ்கிறது. **மேலும்...**
# பழையபேட்டை



**பழையபேட்டை** என்பது இந்தியாவின் தமிழ்நாடு மாநிலத்தில் திருநெல்வேலி மாவட்டத்திலுள்ள ஒரு புறநகர்ப் பகுதியாகும்.  
## அமைவிடம்
கடல் மட்டத்திலிருந்து சுமார் 74.61 மீ. உயரத்தில், என்ற புவியியல் ஆள்கூறுகள் கொண்டு, திருநெல்வேலியில் தென்காசி சாலையில் இவ்வூர் அமைந்துள்ளது.  

## கல்வி
### கல்லூரி
இராணி அண்ணா அரசு மகளிர் கல்லூரி என்ற அரசினர் கலைக்கல்லூரி ஒன்று பழையபேட்டையில் அமைந்துள்ளது.
# அம்சியா பதாவி



**அம்சியா பதாவி** (*Amshya Padavi*) மகாராட்டிராவின் நந்தூர்பார் மாவட்டத்தைச் சேர்ந்த இந்திய அரசியல்வாதியும் மகாராட்டிர சட்டமன்ற உறுப்பினரும் ஆவார். இவர் மகாராட்டிரா சட்டமன்றத்தின் தற்போதைய உறுப்பினராக உள்ளார். அம்சியா 2014,2019<nowiki/>ஆம் ஆண்டுகளில் அக்கல்குவா சட்டமன்றத் தொகுதியில் போட்டியிட்டுத் தோல்வியுற்றார். பின்னர் 2024 மகாராட்டிர சட்டமன்றத் தேர்தலில் போட்டியிட்டு 2,904 வாக்குகள் வித்தியாசத்தில் வெற்றி பெற்றார்.  

## வகித்த பதவிகள்

- 2014: நந்தூர்பார் மாவட்டத்தின் சிவசேனா பிரமுகர்
- 2022: மகாராட்டிரா சட்ட மேலவை உறுப்பினர்
- 2024 மகாராட்டிர சட்டமன்ற உறுப்பினர்
# இராஜேஷ் பதாவி


**இராஜேஷ் உதேசிங் பதாவி** (*Rajesh Udesingh Padvi*) ஓர் இந்திய அரசியல்வாதியும் மகாராட்டிரச் சட்டமன்ற உறுப்பினரும் ஆவார். இவர் 2019, 2024 ஆகிய ஆண்டுகளில் நடைபெற்ற மகாராட்டிரச் சட்டமன்றத் தேர்தல்களில் பாரதிய ஜனதா கட்சியின் உறுப்பினராக சகாதா சட்டமன்றத் தொகுதியிலிருந்து மகாராட்டிரச் சட்டப்பேரவைக்குத் தேர்ந்தெடுக்கப்பட்டார்.
# சைரீசுகுமார் சுரூப்சிங் நாயக்



**சைரீசுகுமார் சுரூப்சிங் நாயக்** (*Shirishkumar Surupsing Naik*) என்பவர் ஓர் இந்திய அரசியல்வாதியும் மகாராட்டிர சட்டமன்ற உறுப்பினரும் ஆவார். நாயக் நவாபூர் சட்டமன்றத் தொகுதியின் 14வது மகாராட்டிரச் சட்டமன்ற உறுப்பினராக பணியாற்றினார். இவர் மீண்டும் 2024ஆம் ஆண்டு நடைபெற்ற மகாராட்டிர சட்டமன்றத் தேர்தலில் இந்திய தேசிய காங்கிரசு வேட்பாளராகப் போட்டியிட்டு வெற்றி பெற்றார்.
# அம்பத்தூர் ஐயப்பன் கோயில்



**அம்பத்தூர் ஐயப்பன் கோயில்** என்றும் ***அம்பத்தூர் சபரிமலை*** என்றும் அழைக்கப்படும் கோயிலானது, இந்தியாவின் தமிழ்நாடு மாநிலத்தில் சென்னை மாவட்டத்தின் அம்பத்தூர் புறநகர்ப் பகுதியில் அமையப் பெற்றுள்ள ஓர் ஐயப்பன் கோயில் ஆகும்.  
## அமைவிடம்
கடல் மட்டத்திலிருந்து சுமார் 35.45 மீ. உயரத்தில், என்ற புவியியல் ஆள்கூறுகள் கொண்டு அம்பத்தூரின் சூரப்பட்டு (சண்முகபுரம்) பகுதியில் இக்கோயில் அமைந்துள்ளது.  

## தத்துவங்கள்
நாம் இறைநிலையை அடைய நம் வாழ்வில் உணரவேண்டிய யோகநிலைகளைக் குறிக்கும் வகையில், ஐயப்பன் கோயில்களில் 18 படிக்கட்டுகள் கொண்ட அமைப்பின் மூலம் நமக்கு உணர்த்தப்படும் தத்துவங்கள் கீழே குறிப்பிடப்பட்டுள்ளன:  

1. பிறப்பு நிலையற்றது;
1. சாங்கிய யோகம்;
1. கர்ம யோகம்;
1. ஞான யோகம்;
1. சன்னியாசி யோகம்;
1. தியான யோகம்;
1. ஞான விஞ்ஞான யோகம்;
1. அட்சர பிரம்ம யோகம்;
1. இராஜவித்யா இராஜகுஹ்ய யோகம்;
1. விபூதி யோகம்;
1. விஸ்வரூப தரிசன யோகம்;
1. பக்தி யோகம்;
1. சேஷத்ர விபாக யோகம்;
1. குணத்ரய விபாக யோகம்;
1. புருஷோத்தம யோகம்;
1. தைஐவாசுரஸம்பத் விபாக யோகம்;
1. ச்ராத்தாதரய விபாக யோகம்;
1. மோட்ச சன்னியாச யோகம்.

அவ்வாறே, இக்கோயிலிலும் 18 படிக்கட்டுகள் கொண்ட அமைப்பு ஏற்படுத்தி, அம்பத்தூர் சபரிமலை என்று அழைக்கின்றனர்.
# தெக்கினீசியம்(III) குளோரைடு



**தெக்கினீசியம்(III) குளோரைடு** (*Technetium(III) chloride*) என்பது TcCl<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மம் ஆகும். தெக்கினீசியமும் குளோரினும் சேர்ந்து இச்சேர்மம் உருவாகிறது.  

## தயாரிப்பு
தெக்கினீசியம்(III) குளோரைடு சேர்மத்தின் டெக்னீசியம் இரண்டு வகைகள் அறியப்படுகின்றன. α-வடிவ தெக்கினீசியம்(III) குளோரைடு 300 பாகை செல்சியசு வெப்பநிலையில் டைதெக்கினீசியம்(III) டெட்ரா அசிட்டேட்டு டைகுளோரைடுடன் ஐதரசன் குளோரைடைச் சேர்த்து வினைபுரியச் செய்தால் கருப்பு நிறத் திடப்பொருளாக உருவாகிறது. C3v சமச்சீருடன் முக்கோண அமைப்பும் Tc<sub>3</sub>Cl<sub>9</sub> அலகுகளும் கொண்ட ஈரெண்முகக் கட்டமைப்பில் α-வடிவ தெக்கினீசியம்(III) குளோரைடு காணப்படுகிறது. ஒவ்வொரு Tc அணுவும் அருகிலுள்ள இரண்டு Tc அணுக்களுடனும் ஐந்து குளோரைடு ஈந்தணைவிகளுடனும் ஒருங்கிணைக்கப்பட்டுள்ளன. Tc-Tc பிணைப்பு நீளம் 2.44 ஆங்சுட்ராங்கு அலகுகளாகும். Tc-Tc பிணைப்பு தூரங்கள் இரட்டைப் பிணைப்பு Tc அணுக்களைக் குறிக்கின்றன. Tc<sub>3</sub>Cl<sub>9</sub> இரேனியம் ஒப்புமையான டிரையிரேனியம் நோனாகுளோரைடுடன் சமகட்டமைப்பைக் கொண்டுள்ளது.  

β-தெக்கினீசியம்(III) குளோரைடு சேர்மமானது TcCl3 தெக்கினீசியம் உலோகத்திற்கும் குளோரின் வாயுவிற்கும் இடையிலான வினையால் பெறப்படுகிறது. இதன் கட்டமைப்பு MoCl<sub>3</sub> மற்றும் ReCl<sub>3</sub> போன்ற விளிம்பு-பகிர்வு எண்கோணங்களின் எல்லையற்ற அடுக்குகளைக் கொண்டுள்ளது. பிணைப்பு இடைவெளிகள் உலோக-உலோக பிணைப்பைக் குறிக்கின்றன. α-TcCl<sub>3</sub> சேர்மத்தை விட குறைவான நிலைப்புத் தன்மை கொண்ட β-தெக்கினீசியம்(III) குளோரைடு மெதுவாக α- வகைக்கு மாறுகிறது..
# பசோரா சட்டமன்றத் தொகுதி


**பசோரா சட்டமன்றத் தொகுதி** (Pachora Assembly constituency) என்பது மேற்கு இந்தியாவில் உள்ள மகாராஷ்டிரா மாநிலத்தின் 288 சட்டமன்றத் தொகுதிகளில் ஒன்றாகும். இந்த தொகுதி சல்காவ் மாவட்டத்தில் அமைந்துள்ளது.  

- 

## சட்டமன்ற உறுப்பினர்கள்
| 1962 | சுபாது பாது பாட்டீல் | இந்திய தேசிய காங்கிரசு |
| --- | --- | --- |
| 1967 | எஸ்.பி.பாட்டீல் |  |
| 1972 | வாக் ஓங்கர் நாராயண் | ஜனதா கட்சி |
| 1978 | கிருஷ்ணராவ் மகரு பாட்டீல் | இந்திய தேசிய காங்கிரசு |
| 1980 | கிருஷ்ணராவ் மகரு பாட்டீல் |  |
| 1985 | வாக் ஓங்கர் நாராயண் | ஜனதா கட்சி |
| 1990 | கிருஷ்ணராவ் மகரு பாட்டீல் | இந்திய தேசிய காங்கிரசு |
| 1995 | வாக் ஓங்கர் நாராயண் | ஜனதா கட்சி |
| 1999 | தாத்யாசாகேப் ஆர்.ஓ. பாட்டீல் | சிவ சேனா |
| 2004 | தாத்யாசாகேப் ஆர்.ஓ. பாட்டீல் |  |
| 2009 | திலீப் வாக் | தேசியவாத காங்கிரசு கட்சி |
| 2014 | கிசோர் அப்பா பாட்டீல் | சிவ சேனா |
| 2019 | கிசோர் அப்பா பாட்டீல் |  |
| 2024 | கிசோர் அப்பா பாட்டீல் | } |

## தேர்தல் முடிவுகள்
### 2024

### 2019
2019 மகாராஷ்டிர சட்டப் பேரவைத் தேர்தலில், பச்சோரா தொகுதியில் சிவசேனா கட்சியின் வேட்பாளர் கிசோர் பாட்டீல் வெற்றி பெற்றார்.
# அண்ணா பான்சோட்



**அண்ணா தாது பான்சோட்** (*Anna Dadu Bansode*) மகாராட்டிராவைச் சேர்ந்த இந்திய அரசியல்வாதியும் மகாராட்டிரச் சட்டமன்ற உறுப்பினரும் ஆவார். இவர் 2019 அக்டோபர் 24 முதல் பிம்பிரி சட்டமன்றத் தொகுதியிலிருந்து மகாராட்டிரச் சட்டமன்ற உறுப்பினராக உள்ளார். முன்னதாக இவர் 2009இல் பிம்பிரி சட்டமன்ற உறுப்பினராகவும் தேர்ந்தெடுக்கப்பட்டுள்ளார். 2024 மாநிலச் சட்டப்பேரவைத் தேர்தலில் தேசியவாத காங்கிரசு-சமாஜ்வாதி கட்சியின் சுலேகா சிலாவந்த் என்பவரை எதிர்த்துப் போட்டியிட்டு வெற்றி பெற்றார்.
# பிம்ப்ரி சட்டமன்றத் தொகுதி



**பிம்ப்ரி சட்டமன்றத் தொகுதி** (*Pimpri Assembly constituency*) என்பது இந்தியாவின் புனே நகரில் அமைந்துள்ள மகாராட்டிரச் சட்டமன்றத்தின் இருபத்தி ஒரு தொகுதிகளில் ஒன்றாகும்.  

இது புனே மாவட்டத்தைச் சேர்ந்த சிஞ்ச்வாட் மற்றும் மாவல் மற்றும் ராய்கட் மாவட்டத்தைச் சேர்ந்த கர்ஜத், உரன் மற்றும் பன்வேல் ஆகிய ஐந்து சட்டமன்றத் தொகுதிகளுடன் மாவள் மக்களவைத் தொகுதியின் ஒரு பகுதியாகும். 2024ஆம் ஆண்டு நிலவரப்படி, இதன் பிரதிநிதியாகத் தேசியவாத காங்கிரசு கட்சியின் அண்ணா பான்சோட் உள்ளார்.  

## சட்டப்பேரவை உறுப்பினர்கள்
| 2009 | அண்ணா பான்சோட் | தேசியவாத காங்கிரசு கட்சி |  |
| --- | --- | --- | --- |
| 2014 | கௌதம் சபுக்கேசுவர் | சிவ சேனா |  |
| 2019 | அண்ணா பான்சோட் | தேசியவாத காங்கிரசு கட்சி |  |
| 2024 | அண்ணா பான்சோட் | தேசியவாத காங்கிரசு கட்சி | } |

## தேர்தல் முடிவுகள்

### 2024
# சாம்னேர் சட்டமன்றத் தொகுதி



**சாம்னர் சட்டமன்றத் தொகுதி** (Jamner Assembly constituency) என்பது மேற்கத்திய இந்தியாவின் மகாராஷ்டிரா மாநிலத்தின் 288 சட்டமன்றத் தொகுதிகளில் ஒன்றாகும். இந்த தொகுதி சல்கான் மாவட்டத்தில் அமைந்துள்ளது. சாம்னேர் , ராவேர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## தேர்தல் முடிவுகள்
### 2024
| வரிசை எண் | வேட்பாளர் | கட்சி | ஓட்டு இயந்திரம் | தபால் வாக்குகள் | மொத்த வாக்குகள் | % |
| --- | --- | --- | --- | --- | --- | --- |
| 1 | கோடாபே திலிப் பலிராம் | தேசியவாத காங்கிரஸ் கட்சி - சரத்சந்திர பவார் | 100774 | 1008 | 101782 | 42.59 |
| 2 | கிரிஷ் தத்தாத்ரே மகாஜன் | பாரதிய ஜனதா கட்சி | 127266 | 1401 | 128667 | 53.84 |
| 3 | விசால் அரிபாவ் மேலும் | பகுஜன் சமாஜ் கட்சி | 857 | 3 | 860 | 0.36 |
| 4 | அண்ணாசாகேப் ராம்சந்திர ரத்தோட் | இந்து சமாஜ் கட்சி | 186 | 2 | 188 | 0.08 |
| 5 | பிரபாகர் பண்டாரி சால்வ் | தேசியச் சமூக கட்சி | 183 | 1 | 184 | 0.08 |
| 6 | மதன்பௌ சங்கர் சவான் | பாரதிய ஜன சாம்ராட் கட்சி | 137 | 1 | 138 | 0.06 |
| 7 | அனில் ரங்நாத் பாட்டீல் | சுயேச்சை | 220 | 3 | 223 | 0.09 |
| 8 | திலீப் மோதிரம் காமனாகர் | சுயேச்சை | 2332 | 4 | 2336 | 0.98 |
| 9 | ராசேந்திர சுபாசு கரே | சுயேச்சை | 369 | 10 | 379 | 0.16 |
| 10 | ராகுல்ராய் அசோக் முலே | சுயேச்சை | 2076 | 19 | 2095 | 0.88 |
| 11 | நோட்டா | நோட்டா | 2131 | 11 | 2142 | 0.9 |
| மொத்தம் | 236531 | 2463 | 238994 | 100% | } |  |
# பொப்பிலிப் போர்


**பொப்பிலிப் போர்** (*Battle of Bobbili*) 1757 ஜனவரி 24 அன்று பொப்பிலிக் கோட்டை மீதான தாக்குதலைப் பற்றியது. ஆந்திரப் பிரதேசத்தின் விஜயநகர (இன்றைய விசயநகர மாவட்டம்) சமஸ்தானத்தில் நடந்த ஒரு குறிப்பிடத்தக்க நிகழ்வாக இது கருதப்படுகிறது. பொப்பிலியின் இராணுவத்திற்கும் பிரெஞ்சு மற்றும் விஜயநகரத்தின் கூட்டுப் படைக்கும் இடையே இப்போர் நடைபெற்றது.  

இப்போரின் முடிவில் பொப்பிலியின் தளபதி தந்திர பாப்பராயுடு தனது கடுமையான எதிர்ப்பு மற்றும் இறுதி பழிவாங்கல் ஆகியவற்றிற்காக “பொப்பிலி புலி” என்ற பெயரைப் பெற்றார்.  

## பின்னணி
பொப்பிலி கோட்டை விசாகப்பட்டினத்திலிருந்து வடகிழக்கே 140 மைல் தொலைவில் அமைந்துள்ளது. 18 ஆம் நூற்றாண்டின் நடுப்பகுதியில், பொப்பிலியின் ஜமீந்தாராக இருந்த கோபாலகிருஷ்ண ரங்கராவ் மற்றும் விஜயநகரத்தின் மன்னன் பூசபதி பெத்த விஜயராம ராஜு ஆகியோருக்கிடையே கடுமையான பகை இருந்தது. இரு இராச்சியங்களின் எல்லையில் உள்ள ஓடைகளில் உள்ள தண்ணீரை பொப்பிலி மக்கள் பலவந்தமாக எடுத்து வந்தனர். பெத்த விஜயராம ராஜு, பிரெஞ்சுத் தளபதி மார்க்விஸ் தெ புஸ்ஸியுடன் ஒரு ஒப்பந்தத்தை மேற்கொண்டார். ஸ்ரீகாகுளம், ஏலூரு மற்றும் ராஜமன்றி ஆகிய பகுதிகளை சாகிராக ஆண்டுக்கு ரூ.2, 00,000 தொகைக்கு குத்தகைக்கு பெற்றார். இது பொப்பிலி அரசுக்கு கடும் கோபத்தை விளைவித்தது.  

விஜயராம ராஜு தனது எதிரியான பொப்பிலி ராஜாவை தோற்கடிக்க உதவுமாறு புஸ்ஸியிடம் கேட்டுக்கொண்டார். புஸ்ஸி தனது படை மற்றும் பூசபதி விஜயராம கஜபதி ராஜுவின் படையுடன் பொப்பிலி கோட்டையை நோக்கி அணிவகுத்துச் சென்றார். 23 ஜனவரி 1757 இல் பொப்பிலி போர் நடைபெற்றது. போரில் பொப்பிலிப் படை தோற்றது. கோட்டை முற்றிலுமாக அழிக்கப்பட்டது. எண்ணற்ற பொப்பிலி வீரர்கள் உயிரிழந்தனர். போரில் புஸ்ஸி செய்த உதவிக்கு நன்றியாக மன்னர் விஜயநகர பூசபதி பெத்த விஜயராமராஜு யானம் பகுதியை வழங்கினார். யானமில் **தெ புஸ்ஸி** என்ற பெயரில் ஒரு தெரு இன்றும் உள்ளது.
# பொட்டாசியம் மாலேட்டு



**பொட்டாசியம் மாலேட்டு** (*Potassium malate*) என்பது K<sub>2</sub>(C<sub>2</sub>H<sub>4</sub>O(COO)<sub>2</sub>) என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மம் ஆகும். மேலிக் அமிலத்தின் பொட்டாசியம் உப்பாக இச்சேர்மம் கருதப்படுகிறது.  

உணவுச் சேர்ப்பொருளாக ஐரோப்பிய எண் ஐ351 என்ற எண்ணால் இது அடையாளப்படுத்தப்படுகிறது. அமிலத்தன்மை சீராக்கி அல்லது அமிலமாக்கியாக பொட்டாசியம் மாலேட்டு பயன்படுத்தப்படுகிறது. அடைக்கப்பட்ட காய்கறிகள், வடிசாறுகள், சுவைகூட்டுகள், பழ பொருட்கள் மற்றும் குளிர்பானங்கள் போன்றவை எடுத்துக்காட்டுகளாகும். ஓர் ஆக்சிசனேற்ற மற்றும் உணவு சுவையூட்டும் முகவராகவும் இது செயல்படுகிறது.  

ஒரு தாவரத்தின் வேர்களில் இருந்து தாவரத்தின் இலைகளுக்கு நைட்ரேட்டு உப்பைக் கொண்டு செல்வதில் இது ஒரு முக்கியமான சேர்மமாகும். பொட்டாசியம் மாலேட்டு உப்பு என்பது இலைகளிலிருந்து வேருக்கு கடத்தப்படும் ஓர் உப்பாகும்.
# தாண்டலம்(III) குளோரைடு



**தாண்டலம்(III) குளோரைடு** (*Tantalum(III) chloride*) என்பது TaCl<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மம் ஆகும். தாண்டலம் குளோரைடு என்ற பெயராலும் இச்சேர்மம் அறியப்படுகிறது. விகிதவியலுக்கு ஒவ்வா விகிதங்களில் குளோரின் இச்சேர்மத்தில் TaCl<sub>2.9</sub> முதல் TaCl<sub>3.1</sub> சேர்ந்துள்ளது. [Ta<sub>6</sub>Cl<sub>18</sub>]<sup>4−</sup> மற்றும் [Ta<sub>6</sub>Cl<sub>14</sub>](H<sub>2</sub>O)<sub>4</sub> ஆகியவை Ta(III) குளோரைடு கொண்ட எதி மின்னயனி மற்றும் நடுநிலை கொத்து சேர்மங்களாகும்.  

## தயாரிப்பு
தாண்டலம்(V) குளோரைடை தாண்டலம் உலோகத்துடன் சேர்த்து வினைபுரியச் செய்வதன் மூலம் குறைத்தல் வினை நிகழ்ந்து தாண்டலம்(III) குளோரைடு உருவாகிறது. தாண்டலம்(III) குளோரைடை 305 ° செல்சியசு வெப்பநிலைக்கு சூடாக்கி, ஆவியை 600° செல்சியசு வெப்பநிலையிலுள்ள தாண்டலம் தகட்டின் மீது செலுத்தி 365 பாகை செல்சியசு வெப்பநிலையில் ஒடுக்கவினைக்கு உட்படுத்தினால் தாண்டலம்(III) குளோரைடு உருவாகும். ஒடுக்கப் பகுதி மிக அதிக வெப்பநிலையில் வைக்கப்பட்டால், அதற்குப் பதிலாக TaCl<sub>2.5</sub> படிகமாகும்.  

TaCl<sub>4</sub> சேர்மத்தை வெப்பச் சிதைவுக்கு உட்படுத்துவதன் மூலமும், ஆவியாகும் TaCl<sub>5</sub> சேர்மத்தை அகற்றுவதன் மூலமும் தாண்டலம்(III) குளோரைடு சேர்மத்தைத் தயாரிக்கலாம். TaCl3 ஐ விட்டுவிட்டு TaCl5 சேற்மத்தை ஆவியாக்கினால் TaCl<sub>3</sub> சேர்மம் கிடைக்கும்.  

எத்திலீன் முன்னிலையில் 1,4-இருசிலில்-வளையயெக்சாடையீனுடன் TaCl<sub>5</sub> சேர்மத்தின் தொலுயீன் கரைசலைச் சேர்த்து "உப்பு இல்லாத குறைப்பு" வினைக்கு உட்படுத்தினால் TaCl<sub>3</sub> சேர்மத்தின் அணைவுச் சேர்மம் உருவாகிறது:  

::TaCl<sub>5</sub> + C<sub>6</sub>H<sub>6</sub>(SiMe<sub>3</sub>)<sub>2</sub> -> TaCl<sub>3</sub> + C<sub>6</sub>H<sub>6</sub> + 2 Me<sub>3</sub>SiCl  

## பண்புகள்
500 °செல்சியசு வெப்பநிலைக்கு TaCl<sub>3</sub> விகிதச்சமமற்றை விகிதத்தில் சிதைந்து TaCl<sub>5</sub> சேற்மத்தைக் கொடுக்கிறது.  

ஓர் இருமமாக ஒருங்கிணைவுச் சேர்மங்களில் Ta<sub>2</sub>Cl<sub>6</sub>(SC<sub>4</sub>H<sub>8</sub>)3 (SC<sub>4</sub>H<sub>8</sub>=டெட்ரா ஐதரோ தையோபீன்) ஆகும். Ta<sub>2</sub>Cl<sub>6</sub>(SMe<sub>2</sub>)<sub>3</sub>, Ta<sub>2</sub>Cl<sub>6</sub>(தயேன்)<sub>3</sub> மற்றும் Ta<sub>2</sub>Cl<sub>6</sub>(தயோலேன்)<sub>3</sub> ஆகியவை இரண்டு தாண்டலம் அணுக்களுக்கும், பாலம் அமைத்துள்ள இரண்டு குளோரைடுகள் மற்றும் பாலம் அமைத்துள்ள ஈந்தணைவி ஆகியவற்றிற்கும் இடையே இரட்டைப் பிணைப்பைக் கொண்டுள்ளன.
# முக்தாயி நகர் சட்டமன்றத் தொகுதி


**முக்தாயி நகர் சட்டமன்றத் தொகுதி** (Muktainagar assembly constituency) என்பது மேற்கு இந்தியாவின் மகாராஷ்டிரா மாநிலத்தின் 288 சட்டமன்றத் தொகுதிகளில் ஒன்றாகும். சல்கான் மாவட்டத்தின் பதினொரு சட்டமன்றத் தொகுதிகளில் இதுவும் ஒன்றாகும்.  
சந்திரகாந்த் நிம்பா பாட்டீல் இந்த தொகுதியின் தற்போதைய சட்டமன்ற உறுப்பினர் ஆவார். இது சோப்தா, ராவேர், புசாவல், சாம்னேர் மற்றும் மல்காப்பூர் ஆகிய ஐந்து சட்டமன்றத் தொகுதிகளும் ராவேர் மக்களவைத் தொகுதிக்கு உட்பட்டவைகளாகும்.  

## தேர்தல் முடிவுகள்
### 2024
# சுல்தான் இசுமாயில் எல்ஆர்டி நிலையம்


**சுல்தான் இசுமாயில் எல்ஆர்டி நிலையம்** அல்லது **சுல்தான் இசுமாயில் இலகு விரைவுப் போக்குவரத்து நிலையம்** (ஆங்கிலம்: *Sultan Ismail LRT Station*; மலாய்: *Stesen LRT Sultan Ismail*; சீனம்: 苏丹依斯迈) என்பது மலேசியா, கோலாலம்பூர், அம்பாங் வழித்தடம்; செரி பெட்டாலிங் வழித்தடம்; ஆகிய வழித்தடங்களில் அமைந்துள்ள ஓர் இலகுரக விரைவுப் போக்குவரத்து *(LRT)* நிலையமாகும்.  

இலகுரக விரைவுப் போக்குவரத்து, செந்தூல் தீமோர் எல்ஆர்டி நிலையம் வரை நீட்டிக்கப் படுவதற்கு முன்பு இந்த நிலையம், அம்பாங்-சுல்தான் இஸ்மாயில் வழித்தடத்தின் *(Ampang-Sultan Ismail Route)* முடிவிடமாக இருந்தது.  

## பொது

இந்த சுல்தான் இசுமாயில் எல்ஆர்டி நிலையம்; பத்து சாலை ஆண்கள் தேசியப் பள்ளிக்கும் *(Sekolah Kebangsaan Lelaki Jalan Batu),* சுங் குவாக் தொடக்கப் பள்ளிக்கும் *(Chung Kwok Primary School)* இடையில் உள்ளது. இந்த நிலையத்திற்கு வடக்கே அமைந்துள்ள சுல்தான் இசுமாயில் சாலையின் பெயரால் இந்த நிலையத்திற்கும் பெயரிடப்பட்டது.  

மலேசியாவின் முன்னணி பன்னாட்டு நிறுவனமான சைம் டார்பி *(Sime Darby)* நிறுவனத்தின் தலைமை அலுவலகம் இந்த நிலையத்திற்கு எதிரே உள்ளது.  

## கட்டுமானம்

இந்த சுல்தான் இசுமாயில் எல்ஆர்டி நிலையம், 1996-ஆம் ஆண்டு திசம்பர் 16-ஆம் தேதி, அம்பாங் நிலையத்திற்கும் இந்த நிலையத்திற்கும் இடையே 14 நிலையங்கள் வழியாகச் சென்ற இஸ்டார் எல்ஆர்டி *(STAR LRT)* வழித்தடத்தின் (தற்போது அம்பாங் வழித்தடம்) முதல் பிரிவின் தொடக்கத்துடன் இந்த நிலையம் பொதுமக்களுக்கு திறக்கப்பட்டது.[  

பின்னர், செரி பெட்டாலிங் வழித்தடம் 11 சூலை 1998 அன்று, ஒரு புதிய சேவை தொடங்கப்பட்டது.  

செந்தூல் தீமோர் எல்ஆர்டி நிலையத்திற்கும், செரி பெட்டாலிங் எல்ஆர்டி நிலையத்திற்கும் இடையே இஸ்டார் எல்ஆர்டி வழித்தடத்தின் இரண்டாவது பிரிவின் தொடக்கத்துடன் அந்தப் புதியச் சேவை தொடங்கியது.  

## பாதசாரி மேம்பாலம்

கூடுதலாக, இந்த நிலையத்தை **** மேடான் துவாங்கு நிலையத்துடன் இணைக்கும் ஒரு பாதசாரி மேம்பாலம் உள்ளது.  

மேடான் துவாங்கு நிலையத்தில் கோலாலம்பூர் மோனோரெயில் சேவை உள்ளது.  

## செரி பெட்டாலிங் வழித்தடம்

அம்பாங் வழித்தடம்; மற்றும் செரி பெட்டாலிங் வழித்தடங்கள், முன்பு இலகு தொடருந்து இஸ்டார் (**LRT STAR)** *(Sistem Transit Aliran Ringan)* வழித்தடம் என்று அழைக்கப்பட்டன. செந்தூல் தீமோர் எல்ஆர்டி நிலையத்தில் இருந்து அம்பாங் நிலையம் மற்றும் செரி பெட்டாலிங் நிலையம் வழியாக சோவ் லின் நிலையத்திற்கு இரண்டு தடங்களைக் கொண்டிருந்தது.  

இலகு தொடருந்து இஸ்டார் திட்டம் முதன்முதலில் 1981-ஆம் ஆண்டு மலேசியப் போக்குவரத்து தலையாயத் திட்டத்தில் முன்மொழியப்பட்டது.  

கோலாலம்பூர் நகர மையத்தைச் சுற்றியுள்ள பகுதிகளுடன் இணைக்கும் இலகு தொடருந்து வழித்தடங்களுக்கான ஒரு வலையமைப்பை அரசாங்கம் முன்மொழிந்தது. டிசம்பர் 1992-இல் அரசாங்கத்திற்கும் இஸ்டார் நிறுவனத்திற்கும் இடையே ஓர் ஒப்பந்தம் கையெழுத்தானது.  

## காட்சியகம்
**சுல்தான் இசுமாயில் எல்ஆர்டி நிலையக் காட்சிப் படங்கள்:**
# தாண்டலம் தெலூரைடு



**தாண்டலம் தெலூரைடு** (*Tantalum telluride*) என்பது (TaTe<sub>2</sub>) என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மம் ஆகும். தாண்டலமும் தெலூரியமும் சேர்ந்து இச்சேர்மம் உருவாகிறது. தாண்டலம் மிகுதியாக உள்ள தெலூரைடாகவும் இது உருவாகிறது. இந்நிகழ்வில் தோரயமான மூலக்கூற்று வாய்ப்பாடு Ta<sub>1.6</sub>Te ஆகும். அசாதாரணமானது இது பன்னிரண்டுமுக சால்கோசெனைடு பகுதிப்படிகங்களை உருவாக்கும். சாதாரண படிகங்கள் இத்தகைய படிகங்களை உருவாக்க இயலாது. ஏனெனில் இவை தனிமவரிசை அட்டவணையின் படிக அமைப்பிலிருந்து பெறப்படுவதில்லை.
# பண்டாராயா எல்ஆர்டி நிலையம்


**பண்டாராயா எல்ஆர்டி நிலையம்** அல்லது **பண்டாராயா இலகு விரைவுப் போக்குவரத்து நிலையம்** (ஆங்கிலம்: *Bandaraya LRT Station*; மலாய்: *Stesen LRT Bandaraya*; சீனம்: 市政局站) என்பது மலேசியா, கோலாலம்பூர், அம்பாங் வழித்தடம்; செரி பெட்டாலிங் வழித்தடம்; ஆகிய வழித்தடங்களில் அமைந்துள்ள ஓர் இலகுரக விரைவுப் போக்குவரத்து *(LRT)* நிலையமாகும்.  

பண்டாராயா எல்ஆர்டி நிலையம், 1996-ஆம் ஆண்டு திசம்பர் 16-ஆம் தேதி, அம்பாங் நிலையத்திற்கும் இந்த நிலையத்திற்கும் இடையே 13 நிலையங்கள் வழியாகச் சென்ற இஸ்டார் எல்ஆர்டி *(STAR LRT)* வழித்தடத்தின் (தற்போது அம்பாங் வழித்தடம்) முதல் பிரிவின் தொடக்கத்துடன் இந்த நிலையம் பொதுமக்களுக்கு திறக்கப்பட்டது.[ பின்னர், செரி பெட்டாலிங் வழித்தடம் 11 சூலை 1998 அன்று, ஒரு புதிய சேவை தொடங்கப்பட்டது.  

செந்தூல் தீமோர் எல்ஆர்டி நிலையத்திற்கும், செரி பெட்டாலிங் எல்ஆர்டி நிலையத்திற்கும் இடையே இஸ்டார் எல்ஆர்டி வழித்தடத்தின் இரண்டாவது பிரிவின் தொடக்கத்துடன் அந்தப் புதியச் சேவை தொடங்கியது.  

## அமைவு

இந்த பண்டாராயா நிலையம் கோம்பாக் ஆற்றின் கிழக்குக் கரையிலும், ராஜா லாவுட் சாலைக்கு அருகிலும் உள்ளது.  

பண்டாராயா நிலையம் கோம்பாக் ஆற்றின் தெற்குப் பகுதியில் உள்ள கடைசி இலகு தொடருந்து நிலையமாகும். இந்த நிலையம் பல வணிக வளாகங்கள்; தற்போதைய கோலாலம்பூர் மாநகராட்சி கட்டிடம், பேங்க் நெகாரா *(Bank Negara)* தலைமையகம்; மற்றும் லிட்டில் இந்தியா வளாகத்திற்கும் *(Little India Precinct)* அருகாமையில் உள்ளது.  

### பேங்க் நெகாரா கொமுட்டர் நிலையம்

இந்த நிலையம் பேங்க் நெகாரா கொமுட்டர் நிலையத்திலிருந்து 140 மீ தொலைவில் உள்ளது. இரண்டு நிலையங்களும் ஒரு மேம்பால நடைபாதையால் இணைக்கப்பட்டுள்ளன.  

இருப்பினும், கட்டணம் அல்லது பயணச் சீட்டு அடிப்படையில் இரண்டு நிலையங்களுக்கும் இடையில் ஒருங்கிணைப்பு வழங்கப்படவில்லை. ராஜா லாவுட் சாலை *(Jalan Raja Laut),* டாங் வாங்கி சாலை *(Jalan Dang Wangi),* மற்றும் துவாங்கு அப்துல் ரகுமான் சாலைகளின் பேருந்து நிறுத்தங்களுக்கு அருகில் இந்த நிலையம் உள்ளது.  

இந்த நிலையம் மூன்று நிலைகளைக் கொண்ட அடுக்கு நிலையமாகும். இந்த நிலையத்தில் அம்பாங் வழித்தடம் மற்றும் செரி பெட்டாலிங் வழித்தடம் ஆகிய இரு தடங்களுக்கும் சேவை செய்யஇரண்டு பக்க தளங்கள் உள்ளன.  

## செரி பெட்டாலிங் வழித்தடம்

அம்பாங் வழித்தடம்; மற்றும் செரி பெட்டாலிங் வழித்தடங்கள், முன்பு இலகு தொடருந்து இஸ்டார் (**LRT STAR)** *(Sistem Transit Aliran Ringan)* வழித்தடம் என்று அழைக்கப்பட்டன. செந்தூல் தீமோர் எல்ஆர்டி நிலையத்தில் இருந்து அம்பாங் நிலையம் மற்றும் செரி பெட்டாலிங் நிலையம் வழியாக சோவ் லின் நிலையத்திற்கு இரண்டு தடங்களைக் கொண்டிருந்தது.  

இலகு தொடருந்து இஸ்டார் திட்டம் முதன்முதலில் 1981-ஆம் ஆண்டு மலேசியப் போக்குவரத்து தலையாயத் திட்டத்தில் முன்மொழியப்பட்டது.  

கோலாலம்பூர் நகர மையத்தைச் சுற்றியுள்ள பகுதிகளுடன் இணைக்கும் இலகு தொடருந்து வழித்தடங்களுக்கான ஒரு வலையமைப்பை அரசாங்கம் முன்மொழிந்தது. டிசம்பர் 1992-இல் அரசாங்கத்திற்கும் இஸ்டார் நிறுவனத்திற்கும் இடையே ஓர் ஒப்பந்தம் கையெழுத்தானது.  

## காட்சியகம்
# சூரிய ஆற்றல் நிறுவனம், இந்தியா



**இந்தியச் சூரிய ஆற்றல் நிறுவனம்**, இந்திய அரசின் புதிய மற்றும் புதுப்பிக்கத்தக்க எரிசக்தி அமைச்சகத்தின் கீழ் செயல்படும் பொதுத்துறை நிறுவனம் ஆகும். இந்நிறுவனம் சூரிய ஆற்றலைக் கொண்டு மின்சாரம் உற்பத்தி செய்கிறது.  

2024 நிதி ஆண்டில் இந்தியச் சூரிய ஆற்றல் நிறுவனம் ரூபாய் 13,035 கோடி விற்றுமுதல் செய்து, ரூபாய் 436 கோடி இலாபம் ஈட்டியதால், ஆகஸ்டு 2024ல் இந்நிறுவனம் 23வது நவரத்தின நிறுவனமாக இந்திய அரசு அறிவித்தது.  

## பின்னணி
2011ல் இலாப நோக்கமற்ற முறையில் நிறுவப்பட்ட சூரிய ஆற்றல் நிறுவனம், 2015ஆம் ஆண்டில் இந்திய நிறுவனச் சட்டம்த்தின் பிரிவு 3ன் கீழ் லாப நோக்கமுடைய நிறுவனமாக மாற்றப்பட்டதுடன், இதன் பெயரை **இந்தியப் புதுப்பிக்கத்தக்க எரிசக்தி நிறுவனம்** என மாற்றப்பட்டது.  

- இந்நிறுவனம் தனது சொந்த சூரிய ஆற்றல் நிலையங்கள் மூலம் மின்சாரத்தை உற்பத்தி செய்தல் மற்றும் விற்பனை செய்தல்.
- சூரிய ஆற்றல் மூலம் மின்சாரத்தை உற்பத்தி செய்யும் கருவிகளை தயாரித்தல்
## இதனையும் காண்க
- இந்தியாவில் சூரிய ஆற்றல் துறை
- பொதுத்துறை நவரத்தின நிறுவனங்கள்
# பாலிவுட் கங்காமா



***பாலிவுட் கங்காமா*** (ஆங்கில மொழியில் :Bollywood Hungama) என்பது ஓர் இந்தித் திரைப்பட பொழுதுபோக்கு இணையத்தளம் ஆகும். இது, முன்பு இந்தியா எஃப் எம் (Indiafm.com) என அறியப்பட்டது. பின்னர் இது பாலிவுட் கங்காமா என பெயர்மாற்றம் செய்யப்பட்டது. இத்தளமானது **கங்காமா எண்மஊடகம் கேளிக்கை** என்னும் நிறுவனத்துக்குச் சொந்தமானது. இந்த இணையதளம் இந்தியத் திரைப்படத்துறை தொடர்பான செய்திகளை வழங்குகிறது, குறிப்பாக பாலிவுட் என்று அழைக்கப்படும் இந்தி மொழித் திரைப்பட விமர்சனங்கள் மற்றும் திரைப்பட நுழைவுச் சீட்டு விற்பனையின் அறிக்கைகளை வெளியிடுகின்றது.
# சோபனா காமினேனி


**சோபனா காமினேனி** (*Shobana Kamineni*) இந்தியாவைச் சேர்ந்த வணிக நிர்வாகியும் மற்றும் அப்பல்லோ மருத்துவமனையின் நிர்வாக துணைத் தலைவரும் ஆவார்.  

சோபனா, அப்பல்லோ மருத்துவமனையின் நிறுவனரும் தலைவருமான பிரதாப் சி. ரெட்டிடியின் மகள் ஆவார். இவருக்கு பிரீத்தா ரெட்டி, சங்கீதா ரெட்டி மற்றும் சுனிதா ரெட்டி என மூன்று சகோதரிகள் உள்ளனர். சகோதரிகள் அனைவரும் அப்பல்லோ மருத்துவமனையில் நிர்வாகிகளாக பணிபுரிகின்றனர்.  

சோபனா ஒரு தொழிலதிபரும் வனவிலங்கு பாதுகாப்பாளருமான அனில் காமினேனி என்பவரை மணந்தார். தம்பதியருக்கு உபாசனா மற்றும் அனுஷ்பாலா என்ற இரண்டு மகள்கள் பிறந்தனர். உபாசனா திரைப்பட நடிகர் ராம் சரணை மணந்தார். அனுஷ்பாலா 2021 டிசம்பரில் தொழில்முறை கார் பந்தய வீரரான அர்மான் இப்ராஹிம் என்பவரை மணந்தார்.  

## தொழில் வாழ்க்கை
சோபனா இளம் வயதிலிருந்தே அப்பல்லோ குழுமத்தில் பல்வேறு பதவிகளை வகித்தார். 2017 முதல் 2018 வரை இந்திய தொழில்துறை கூட்டமைப்பின் தலைவராக பணியாற்றினார். இந்த பதவியை வகித்த முதல் பெண்மணி இவர்தான். சுகாதாரம் மற்றும் மருந்துகளில் இவர் செய்த பணியை அங்கீகரிக்கும் வகையில், அமெரிக்காவின் பிரையன்ட் பல்கலைக்கழகம் இவருக்கு கெளரவ டாக்டர் பட்டம் வழங்கியது. அப்பல்லோ பார்மசி எனும் மாபெரும் சில்லரை வணிக மருந்துக்கடைகளின் தார்மீக நிறுவனத் தலைவராவார். இந்தியாவின் ஒவ்வொரு அஞ்சல் எண்ணிற்கும் ஒரு பார்மசி என்ற இலக்கை நோக்கி புதிய அப்பல்லோ மருந்துக்கடைகள் அதிகரித்து வருகின்றன.
# என் எச் பி சி நிறுவனம்


**என் எச் பி சி நிறுவனம்** (முன்னர் இதன் பெயர் *தேசிய புனல் மின்னாற்றல் நிறுவனம்*--*National Hydroelectric Power Corporation*), இந்திய அரசின் ஜல் சக்தி அமைச்சகத்தின் கீழ் இயங்கும் ஒரு பொதுத்துறை நிறுவனம் ஆகும். 1975ஆம் ஆண்டில் நிறுவப்பட்ட இந்நிறுவனம் நீர் மின் ஆற்றல் மூலம் மின்சாரம் உற்பத்தி செய்து, விற்பனை செய்கிறது. தற்போது இந்நிறுவனம் சூரிய ஆற்றல் மற்றும் காற்றாலைகள் மூலம் மின்சாரம் உற்பத்தி செய்கிறது. இந்நிறுவனத்தில் இந்திய அரசின் 70.95% ஆகும்.  

2024ல் இந்நிறுவனம் நவரத்தின நிறுவனமாக இந்திய அரசு அறிவித்தது.  
2016ஆம் ஆண்டில் இந்நிறுவனம் இராஜஸ்தான் மாநிலத்தின் ஜெய்சல்மேரில் காற்றாலைகள் மூலம் 50 மெகா வாட் மின்சாரம் உற்பத்தி செய்யும் திட்டத்தைத் துவக்கியது.  

இந்நிறுவனத்தின் ஆளுகையில் 24 நீர் மின்நிலையங்களும், 9 திட்டப் பணிகளும் நடைபெற்று வருகிறது. ஜம்மு காஷ்மீரின் செனாப் பள்ளத்தாக்கில் நீர் மின் நிலையங்கள் மூலம் 1230 மெகா வாட் மின்சாரம் உற்பத்தி செய்ய திட்டமிட்டுள்ளது.  
## நவரத்தினா அங்கீகாரம்
இந்நிறுவனம் தொடர்ந்து இலாபம் ஈட்டி வருவதால், ஆகஸ்டு 2024ல் இந்திய அரசு நவரத்தினம் நிறுவனம் என்ற தகுதியை வழங்கியது.  
## இதனையும் காண்க
- பொதுத்துறை நவரத்தின நிறுவனங்கள்
# சங்கீதா ரெட்டி


**சங்கீதா ரெட்டி** (*Sangita Reddy*) இந்தியாவைச் சேர்ந்த வணிக நிர்வாகியும் மற்றும் அப்பல்லோ மருத்துவமனையின் இணை நிர்வாக இயக்குநரும் ஆவார்.  

## தொழில்
சங்கீதா ரெட்டி அப்போலோ மருத்துவமனையின் இணை நிர்வாக இயக்குநராகவும், இந்திய வர்த்தக மற்றும் தொழில்துறை கூட்டமைப்பின் தலைவராகவும் உள்ளார். பன்னிரண்டாவது ஐந்தாண்டு திட்டத்திற்கான (2012-2017) சுகாதாரத்திற்கான வழிகாட்டுதல் குழுவின் உறுப்பினராக, இந்திய அரசின் திட்டக் குழுவால் தேர்ந்தெடுக்கப்பட்டார். 2010 முதல் 2016 வரை இந்திய வர்த்தக மற்றும் தொழில்துறை கூட்டமைப்பின் மாநில அமைப்பின் பல துறைசார் மற்றும் தொழில்துறை முயற்சிகளுக்கு இவர் வெற்றிகரமாக தலைமை தாங்கினார். இதற்கு முன்பு புதுதில்லியின் இந்திய வர்த்தக மற்றும் தொழில்துறை கூட்டமைப்பின் சுகாதார பராமரிப்பின் தலைவராகவும், ராக்பெல்லர் பணிக்குழுவின் உறுப்பினராகவும் இருந்தார். அங்கு இவர் தனியார் சுகாதார மேம்பாட்டுக்கு பொறுப்பாக இருந்தார். மேலும் இவர் பல அமைப்புகளின் குழு உறுப்பினராகவும் உள்ளார்.  

## விருதுகள்

- இந்திய மருத்துவச் சங்கத்தின் மெடிகோ விருது, 2019

## குடும்பம்
அப்பல்லோ மருத்துவமனையின் நிறுவனரும் தலைவருமான பிரதாப் சி. ரெட்டியின் மகள் ஆவார். இவர் கே. விஸ்வேஸ்வர ரெட்டி என்பவரை மணந்தார். இவர்களுக்கு அனிந்தித் ரெட்டி உட்பட மூன்று மகன்கள் உள்ளனர்.
# தெலூரோபிசுமத்தைட்டு



**தெலூரோபிசுமத்தைட்டு** (*Tellurobismuthite*) என்பது Bi<sub>2</sub>Te<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். தெலூர்பிசுமத்து என்ற பெயராலும் இது அறியப்படுகிறது. தெலூரைடு வகை கனிமமான இது முக்கோண அமைப்பில் படிகமாகிறது. (0001) திசையில் இயற்கையான பிளவு தளங்கள் உள்ளன, ஏனெனில் அந்த தளங்களில் படிகம் திறம்பட அடுக்குகளாக உள்ளது. மோவின் கடினத்தன்மை அளவுகோலில் 1.5 - 2 என்ற கடினத்தன்மையும் 7.815 என்ற ஒப்படர்த்தியும் தெலூரோபிசுமத்தைட்டு கனிமம் பெற்றுள்ளது. மந்தமான சாம்பல் நிறத்தில் காணப்படுகிறது. புதிய பிளவு தளங்களில் ஒரு சிறந்த பளபளப்பை இக்கனிமம் வெளிப்படுத்துகிறது.  

பன்னாட்டு கனிமவியல் சங்கம் தெலூரோபிசுமத்தைட்டு கனிமத்தை Tbi என்ற குறியீட்டால் அடையாளப்படுத்துகிறது.  

## கண்டுபிடிப்பு
முதன்முதலில் 1815 ஆம் ஆண்டில் தெலூரோபிசுமத்தைட்டு கண்டறியப்பட்டது. நார்வே நாட்டின் டெலிமார்க்கு மாகாணத்தில் உள்ள தோக்கு ஏரி, நியூ மெக்சிகோவின் சில்வியா மாவட்டம் இதால்கோ மாகாணம் லிட்டில் மில்ட்ரெட்டு சுரங்கம், சியார்ச்சியாவின் இலம்ப்கின் மாகாணம் தாலோநேகாவின் போலி பீல்டு சுரங்கம் ஆகிய பகுதிகளீல் இக்கனிமம் கண்டுபிடிக்கப்பட்டது.  

குறைந்த கந்தக நீர்வெப்ப தங்க-குவார்ட்சு விளிம்புகளில் தெலூரோபிசுமத்தைட்டு தோன்றுகிறது. தாயகத் தங்கம், தாயக பிசுமத்து, தங்க டெல்லூரைடுகள், டெட்ராடைமைட்டு, அல்டைட்டு, சால்கோபைரைட்டு மற்றும் பைரோடைட்டு ஆகியவற்றுடன் சேர்ந்து இது காணப்படுகிறது.
# சாமி அய்யா பசும்படியார்

**சாமி அய்யா பசும்படியார்** இந்திய விடுதலைப் போராட்டத்தில் ஈடுபட்ட தியாகி ஆவார்.  

## வாழ்க்கைக் குறிப்பு

தஞ்சாவூர் மாவட்டம், பாபநாசம் வட்டத்தில் இருக்கும் ஒரு அம்மாப்பேட்டை பகுதி உடையார்கோயில் கிராமத்தில் இல் 20-12-1904 ஆம் ஆண்டு கள்ளர் மரபில் சாமி அய்யா பசும்படியார் பிறந்தார்.  

## இந்திய விடுதலைப் போராட்டம்

இவர் எழுத்தறிவு பெற்றவர், 1930 ஆம் ஆண்டு இந்திய விடுதலை இயக்கத்தில் சேர்ந்தார், 1930 இல் உப்பு சத்தியாகிரகம், 1932 இல் வரி இல்லா இயக்கம், 1940 இல் தனிநபர் சத்தியாகிரகம் மற்றும் 1942 வெள்ளையனே வெளியேறு இயக்கத்தில் பங்கேற்றார், ஆங்கிலேய அரசால் கைது செய்யப்பட்டு 3 வருடம் தண்டனை விதிக்கப்பட்டு திருச்சிராப்பள்ளி மத்திய சிறையில் அடைக்கப்பட்டார். சிறையில் மரணமடைந்தார்.
# பிரதாப் சி. ரெட்டி



**பிரதாப் சந்திர ரெட்டி** (*Prathap Chandra Reddy*) (பிறப்பு; பிப்ரவரி 5,1933) ஓர் இந்திய தொழில்முனைவோரும் மற்றும் இதய நிபுணரும் ஆவார். இவர் இந்தியாவின் முதல் பெருநிறுவன மருத்துவமனைகளின் சங்கிலியான அப்போலோ மருத்துவமனைகளை நிறுவினார். இந்தியா டுடே தனது 2017 ஆம் ஆண்டின் இந்தியாவின் 50 மிக சக்திவாய்ந்த நபர்களின் பட்டியலில் இவருக்கு 48 வது இடத்தை அளித்தது.  

போர்ப்ஸ் பத்திரிக்கையின் 2024இன் இந்தியாவின் 100 பணக்கார தொழிலதிபர்களின் பட்டியலின் படி, பிரதாப் ரெட்டி 3.5 பில்லியன் டாலர் நிகர மதிப்புடன் 94 வது இடத்தில் உள்ளார்.  

## கல்வி
மருத்துவர் ரெட்டி சென்னையிலுள்ள இசுடான்லி மருத்துவக் கல்லூரியில் மருத்துவப் பட்டம் பெற்றார். பின்னர் இங்கிலாந்து மற்றும் அமெரிக்காவில் இதய மருத்துவராகப் பயிற்சி பெற்றார். பாஸ்டனிலுள்ள மாசசூசெட்ஸ் பொது மருத்துவமனையில் உயர்மருத்துவப் படிப்பை முடித்து, அமெரிக்காவின் மிசோரி மாநில இதய மருத்துவமனையில் பல ஆராய்ச்சி திட்டங்களுக்கு தலைமை தாங்கினார். அங்கு இவர் பல ஆண்டுகள் பணியாற்றினார்.  

## சொந்த வாழ்க்கை
ரெட்டி தனது சொந்த சமூகத்தைச் சேர்ந்த ஒருவருடன் பெண்ணைத் திருமணம் செய்து கொண்டார். இவர்களுக்கு பிரீத்தா ரெட்டி, சங்கீதா ரெட்டி, சோபனா மற்றும் சுனிதா என நான்கு மகள்கள் பிறந்தனர். இவரது மகள்கள் அனைவரும் அப்பல்லோ மருத்துவமனைகளில் இயக்குநர்களாக பணியாற்றி வருகின்றனர்.  

## விருதுகளும் அங்கீகாரமும்
பிரதிபா பாட்டிலிடமிருந்து பத்ம விபூசண் விருதைப் பெறும் ஒரு காட்சி]]  

- 1991:பத்ம பூசண் விருது.
- 2010: பத்ம விபூசண்.
- 2018: அப்பல்லோ மருத்துவமனைகளால் அரிமா மனிதாபிமான விருது
- 2022: இந்திய மருத்துவச் சங்கத்தின் வாழ்நாள் சாதனையாளர் விருது
# கந்தசாமி சோழங்கதேவர்

**கந்தசாமி சோழங்கதேவர் ** இந்திய விடுதலைப் போராட்டத்தில் ஈடுபட்ட தியாகி ஆவார்.  

## வாழ்க்கைக் குறிப்பு

இவர் தஞ்சாவூர் மாவட்டத்தில் பூதலூர் வட்டத்தில் உள்ள விண்ணணூர்பட்டி கிராமத்தில் 12-9-1912 ஆம் ஆண்டு கள்ளர் மரபில் பிறந்தார்.  

## இந்திய விடுதலைப் போராட்டம்

இவர் எழுத்தறிவு பெற்றவர், 1930 ஆம் ஆண்டு இந்திய விடுதலை இயக்கத்தில் சேர்ந்தார், 1930 ஆம் ஆண்டு மகாத்மா காந்தி கள்ளுக்கடை மறியல் போராட்டத்திற்கான அழைப்பு விடுத்த போது, கள்ளுக்கடை மறியல் போராட்டத்தில் பங்கேற்றார், ஆங்கிலேய அரசால் கைது செய்யப்பட்டு 1930 இல் அலிபுரம் சிறைகளில் அடைக்கப்பட்டார். 1965 ஆம் ஆண்டு இறந்தார்.
# பிரசியோடைமியம் ஈரயோடைடு


## தயாரிப்பு
பிரசியோடைமியம்(III) அயோடைடுடன் பிரசியோடைமியம் உலோகத்தைச் சேர்த்து வளிமண்டல வாயுச் சூழலில் 800 முதல் 900 பாகை செல்சியசு வெப்பநிலையில் வினைபுரியச் செய்தால் பிரசியோடைமியம் ஈரயோடைடு உருவாகும்:  

:Pr + 2 PrI<sub>3</sub> → 3 PrI<sub>2</sub>  

பாதரசம்(II) அயோடைடுடன் பிரசியோடைமியம் வினைபுரிவதன் மூலமும் பிரசியோடைமியம் ஈரயோடைடு சேர்மத்தைப் பெறலாம். இவ்வினையில் பிரசியோடைமியம் பாதரசத்தை இடப்பெயர்ச்சி செய்கிறது::  

## பண்புகள்
பிரசியோடைமியம் ஈரயோடைடு தண்ணீரில் கரையும். உலோகப் பளபளப்புடன் கூடிய ஒளிபுகா பண்பு கொண்டு வெண்கல நிறத்தில் திண்மமாக இது காணப்படுகிறது. காட்மியம் குளோரைடு அமைப்புடன் கூடிய பிரசியோடைமியம் ஈரயோடைடு முக்கோண படிக அமைப்புக்கு சொந்தமானதாகும். R3m (எண். 166) என்ற இடக்குழுவில் a = 426.5 பைக்கோமீட்டர் மற்றும் c = 2247,1 பைக்கோமீட்டர் என்ற அணிக்கோவை அளவுருக்களுடன் இது படிகமாகிறது. சிபைனல் அமைப்பு பிரசியோடைமியம் ஈரயோடைடு கனசதுரப் படிக அமைப்பில் F3 (எண். 216) என்ற இடக்குழுவில் a= 1239.9 பைக்கோமீட்டர் என்ற அணிக்கோவை அளவுருவுடன் இது படிகமாகிறது.
# தீட்டா ரப்பை


**தீட்டா ரப்பை** (*Theetta Rappai*) இந்திய நாட்டின் சமையல் போட்டிகளில் ஏராளமான உணவை உண்பவர் ஆவார். 1939 ஆம் ஆண்டு ஏப்ரல் மாதம் 20 ஆம் தேதியன்று பிறந்தார். காலை உணவுக்கு 75 இட்லி, மதிய உணவுக்கு அரிசி மற்றும் கறிகளும், இரவு உணவிற்கு 60 சப்பாத்திகளும் சாப்பிடுபவர் ஆவார். ஒரே நேரத்தில் 250 இட்லிகளையும், ஒன்றரை கிலோ புட்டு மற்றும் அல்வா சாப்பிட்டதாக கூறப்படுகிறது. வேறு ஒரு சந்தர்ப்பத்தில், 75 இட்லி, 2.50 கிலோ அப்பம் மற்றும் பாயசம் ஆகியவற்றை உட்கொண்டதாக கூறப்படுகிறது. கேரளாவிலும் அதற்கு வெளியேயும் பல உணவு போட்டிகளில் வென்றுள்ளார். லிம்கா உலக சாதனை புத்தகத்தில் இவரது பெயர் சேர்க்கப்பட்டுள்ளது  

## ஆரம்பகால வாழ்க்கை
மறைந்த குரியப்பன் மற்றும் மறைந்த தண்டம்மா ஆகியோரின் ஏழு குழந்தைகளில் மூத்தவராக 1939 ஆம் ஆண்டு ஏப்ரல் மாதம் 20 ஆம் தேதியன்று திருச்சூர் நகரில் பிறந்தார். அனைவரும் சாப்பிடக்கூடிய உணவு வழங்கும் திருச்சூர் உணவகத்திற்கு சவால் விடுத்த பிறகு புகழ் பெற்றார். மூன்று வாளி அரிசி, ஒரு வாளி மீன் குழம்பு மற்றும் 10 கிலோ சமைத்த இறைச்சியை மெருகூட்டினார். அப்போட்டியின் முடிவில், இன்னும் பசியாக இருப்பதாக நகைச்சுவையாகக் கூறினார். இறுதியாக, உணவக ஊழியர்கள் காவல்துறையை அழைக்க வேண்டியிருந்தது. இவரது பசியின்மைக்கு மூளை ஐப்போதலாமசு செயலிழப்பு காரணம் என்று மருத்துவர்கள் கூறினர். இதன் பொருள் என்னவென்றால், சாப்பிடுவதை நிறுத்துவதற்கான உணர்வு இவருக்கு கிடைக்கவில்லை. 2006 ஆம் ஆண்டு சூலை மாதத்தில், ரப்பைக்கு கடுமையான வயிற்று வலி மற்றும் நீரிழிவு நோய் ஏற்பட்டதால் இவரது பெரும் பசியைக் குறைக்க வேண்டியிருந்தது. இந்த பிரச்சினைகள் காரணமாக, அதிக அளவு சாப்பிடுவதை நிறுத்திவிட்டு, சாதாரண உணவை நம்பியிருந்தார். &nbsp;திருச்சூரில் உள்ள லூர்ட்சு தேவாலயத்தில் அடக்கம் செய்யப்பட்டார். இறக்கும் போது, இவரது தாயார் மற்றும் உடன்பிறப்புகளுடன் இருந்தார். 2006 ஆம் ஆண்டு திசம்பர் மாதம் 09 ஆம் தேதியன்று இறந்தார்.  

## திரைப்படம்
இயக்குநர் வினு ராமகிருட்டிணன் தீட்டா ரப்பையின் கதையை 2018 ஆம் ஆண்டில் "தீட்டா ரப்பை" என்ற பெயரில் மலையாள திரைப்படமாக படமாக்கினார். இந்த படத்தில் கலாபவன் மணி சகோதரர் ஆர். எல். வி. ராமகிருட்டிணன் தீட்டா ரப்பை என்ற கதாபாத்திரத்தில் நடித்தார்.
# ராகுல் குல்லார்



**ராகுல் குல்லார்** (*Rahul Khullar)* இந்திய ஆட்சிப்பணி அதிகாரி ஆவார். 1975 ஆம் ஆண்டு குழுவில் இந்திய ஆட்சிப்பணி அதிகாரி ஆனார். மேலும் இந்திய தொலைத்தொடர்பு ஒழுங்குமுறை ஆணையத்தின் (டிராய்) முன்னாள் தலைவர் ஆவார். இவர் 1953 ஆம் ஆண்டு ஏப்ரல் மாதம் 05 ஆம் தேதியன்று பிறந்தார்.  

## ஆரம்பகால வாழ்க்கை மற்றும் கல்வி
தில்லியில் உள்ள செயின்ட் ச்டீபன் கல்லூரியில் 1969 ஆம் ஆண்டு பொருளாதாரத்தில் இளங்கலை பட்டதாரி குழுவில் இருந்த குல்லார், பொருளாதார நிபுணர் கௌசிக் பாசு மற்றும் நிதி ஆயோக் துணைத் தலைவர் ராசீவ் குமார் ஆகியோரின் சமகாலத்தவராக இருந்தார். தில்லி பொருளாதாரப் பள்ளியில் முதுகலைப் பட்டம் பெற்றார். 1975 ஆம் ஆண்டில் இந்திய ஆட்சிப் பணியில் சேர்ந்த பிறகு பாசுடன் பல்கலைக்கழகத்தில் பொருளாதாரத்தில் முனைவர் பட்டம் பெற்றார்.  

## தொழில் வாழ்க்கை
அமைச்சரவையின் நியமனக் குழுவால் டிராய் தலைவராகத் தேர்ந்தெடுக்கப்படுவதற்கு முன்பு வர்த்தக அமைச்சகத்தின் செயலாளராக இருந்தார். இவருக்கு மூன்று ஆண்டு பதவிக்காலம் இருந்தது. புதிய ஏலம் மற்றும் இரண்டாம் தலைமுறை அலைக்கற்றை வழக்கு தொடர்பான பல்வேறு உரிமைகோரல்களைத் தீர்ப்பதே இவரது முதல் வணிக உத்தரவுகளில் ஒன்றாகும். முன்னாள் வருமான வரி ஆணையராகவும் இருந்தார். சமீப ஆண்டுகளில், இந்தியாவின் புதுதில்லியில் உள்ள வசந்த் பள்ளத்தாக்கு பள்ளியில் பொருளாதாரம் மற்றும் கணிதத்தை கற்பித்து வருகிறார்.  

## தனிப்பட்ட வாழ்க்கை
இந்திய ஆட்சிப்பணி குழு மற்றும் நிதி ஆயோக் முன்னாள் தலைவரான சிந்துஸ்ரீ குல்லரை மணந்தார். இவர்களுக்கு இரண்டு மகள்கள் உள்ளனர்.  

## இறப்பு
நீண்டகால நோயால் பாதிக்கப்பட்டதால் 2021 ஆம் ஆண்டு பிப்ரவரி மாதம் 23 ஆம் தேதியன்று காலமானார்.
# ரோசுபெர்ன்சு



**அன்டோனியோ ரொசாரியோ பெர்னாண்டசு** (*Antonio Rosario Fernandes*) ஆசிரியர், நாடக இயக்குநர் மற்றும் நடிகர் ஆவார். இந்திய நாடக தொழில் ரீதியாக ரோசுபெர்ன்சு என்றும் இவர் அழைக்கப்படுகிறார். 1954 ஆம் ஆண்டு செப்டம்பர் மாதம் 21 ஆம் தேதியன்று பிறந்தார். கொங்கனி திரைப்படங்கள் மற்றும் தியாட்டர் தயாரிப்புகளில் தனது பணிக்காக பிரபலமாக அறியப்படுகிறார். பல நூற்றாண்டுகளின் மன்னர் என்ற பெயரின் கீழ் பிரபலமாக இருக்கிறார். 1972 ஆம் ஆண்டில் ரோசுபெர்ன்சு தனது முதல் டயாட்டர் தயாரிப்பான பொலிடனை (தியாகம்) எழுதினார். அப்போது ஒரு பள்ளி விழாவில் மாணவராக இருந்தார். 2013 ஆம் ஆண்டு ஏப்ரல் நிலவரப்படி, பெர்னாண்டசின் தியாட்டர் *தாபோட்* (சிலாப்) 230 நிகழ்ச்சிகளுடன் தயாரிப்பு இவரது சிறந்த தயாரிப்பாகும்.
# நேரு நகர் சட்டமன்றத் தொகுதி



**நேரு நகர் சட்டமன்றத் தொகுதி** (*Nehrunagar Assembly constituency*) என்பது இந்தியாவின் மகாராட்டிரா சட்டப்பேரவையில் உள்ள தொகுதிகளில் ஒன்றாகும். 2008ஆம் ஆண்டில் இந்தியாவின் தொகுதி மறுவடிவமாக்கப்பட்டப் பின்னர் இது செயலிழக்கப்பட்டது. குர்லா நகருக்கு அடுத்ததாக மும்பையின் புறநகர்ப் பகுதியாக நேரு நகர் உள்ளது.  

1980 முதல் 1985 வரை இந்தத் தொகுதியைப் பிரதிநிதித்துவப்படுத்திய பாபாசாகேப் போசுலே, சட்டமன்ற உறுப்பினராக இருந்த ஐந்து ஆண்டு காலத்தில் ஓராண்டு மாநிலத்தின் முதலமைச்சராக இருந்தார்.  

## சட்டமன்ற உறுப்பினர்கள்
| 1978 | லியாகத் உசேன் இபரத் உசேன் | ஜனதா கட்சி |
| --- | --- | --- |
| 1980 | பாபாசாகேப் போஸ்லே | இந்திய தேசிய காங்கிரஸ் (ஐ.) |
| 1985 | காகா தோரட் | இந்திய தேசிய காங்கிரசு |
| 1990 | சூர்யகாந்த் மகாதிக் | சிவ சேனா |
| 1995 |  |  |
| 1999 | நவாப் மாலிக் | சமாஜ்வாதி கட்சி |
| 2004 | தேசியவாத காங்கிரசு கட்சி |  |
| } |  |  |

## தேர்தல் முடிவுகள்

### 1980 சட்டப்பேரவைத் தேர்தல்

- லியாகத் உசைன் இபரத் உசைன்; வாக்குகள் (ஜெ.என்.பி.) 26,590
- சையத் சுகைல் அசராப் (முஸ்லிம் லீக்) -11,960 வாக்குகள்

### 2004 சட்டப்பேரவைத் தேர்தல்

- பாபாசாகேப் அனந்த்ராவ் போசுலே (காங்கிரசு-இதேகா. சி.-21,276 வாக்குகள்
- ஏக்நாத் ராமச்சந்திர கோபர்டே (ஜெ.என்.பி.-ஜேபி) 18,165 வாக்குகள்

### 1978 சட்டப்பேரவைத் தேர்தல்

- நவாப் மாலிக் (தேவாகா) 67,115 வாக்குகள்
- சூர்யகாந்த் மகாதிக் (எசு.எச்.எசு) 36,854 வாக்குகள்
# கல்யாண் கிழக்கு சட்டமன்றத் தொகுதி



**கல்யாண் கிழக்கு சட்டமன்றத் தொகுதி** (*Kalyan East Assembly constituency*) என்பது மேற்கு இந்தியாவின் மகாராட்டிரா மாநிலத்தின் 288 சட்டமன்றத் தொகுதிகளில் ஒன்றாகும். இந்தத் தொகுதி தானே மாவட்டத்தில் அமைந்துள்ளது.  

## புவியியல் பரப்பு
கல்யாண் கிழக்கு சட்டமன்றத் தொகுதியில் கல்யாண் டோம்பிவாலி மாநகராட்சிப் பகுதி எண் 13 முதல் 30 வரையிலான கல்யாண் தாலுகா, வருவாய் வட்டமான கும்பர்லி, உல்லாஸ்நகர் வட்டத்தின் சில பகுதிகள், பகுதி எண் 23 முதல் 26,43 மற்றும் உல்லாஸ்நகர் மாநகராட்சி 52 முதல் 55 வரையிலான பகுதிகள் அடங்கும்.  
| 2009 | கண்பத் கெய்க்வாட் | சுயேச்சை (அரசியல்) |
| --- | --- | --- |
| 2014 |  |  |
| 2019 | பாரதிய ஜனதா கட்சி |  |
| 2024 | } |  |

## தேர்தல் முடிவுகள்

### 2024
# ஆண்டர்சன் முதலை பல்லி



**ஆண்டர்சன் முதலை பல்லி** (*Anderson's crocodile newt*), ஆண்டர்சன் பல்லி, இரியுக்யூக்கி முள் பல்லி, அல்லது **சப்பானிய மரு பல்லி** (*எக்கினோட்ரிடன் ஆண்டர்சோனி*) என்பது சப்பானின் இரியூக்கியூ தீவுகளில் காணப்படும் சலமாண்டர் குடும்பத்தில் உள்ள ஒரு சாலமண்டர் சிற்றினமாகும். மேலும், முன்பு, வடக்கு தைவானில் உள்ள குவான்யின் மலையில் காணப்பட்ட ஆண்டர்சன் முதலைப் பல்லி இப்போது அழிந்துவிட்டதாக நம்பப்படுகிறது.  

## விளக்கம்
*எச்சினோட்ரிட்டன் ஆண்டர்சோனி* தடிமனான, தட்டையான சாலமண்டர். இதன் தலை அகலமாகவும் முக்கோண வடிவத்திலும் உள்ளது. 12-15 வெளிப்படையான குமிழி போன்ற பக்கவாட்டு சுரப்பிகள் உள்ளன. இதனுடைய உடல் நிறம் ஒரே மாதிரியாக அடர் பழுப்பு அல்லது கருப்பு நிறத்திலிருக்கும். வாலடிப்பகுதி, கால் பாதம், பொதுப் புழைப் பகுதி மஞ்சள்-ஆரஞ்சு நிறத்திலிருக்கும். இது அதிகபட்சமாக மிமீ வளரக்கூடியது.  

## வாழ்விடமும் பாதுகாப்பும்
ஆண்டர்சன் முதலை பல்லியின் இயற்கையான வாழிடமாகப் பரந்த இலைகள் கொண்ட பசுமையான காடுகள், இரண்டாம் நிலை காடுகள், புல்வெளிகள், சதுப்பு நிலங்கள் உள்ளன. இது கரும்பு வயல்களிலும் அதற்கு அருகிலும் காணப்படுகிறது. இது குளங்கள் மற்றும் தற்காலிகக் குளங்கள் போன்ற நிற்கும் நீரில் இனப்பெருக்கம் செய்கிறது. பிற நேரங்களில் வயது வந்த சாலமண்டர்கள் இலைக் குப்பைகளிலும், பாறை பிளவுகளிலும், பாறைகள் மற்றும் மரக்கட்டைகளின் கீழும் வாழ்கின்றன.  

*எச்சினோட்ரிட்டன் ஆண்டர்சோனி* அசாதாரணமானது. மேலும் இது வாழிட இழப்பு மற்றும் சட்டவிரோதச் செல்லப்பிராணி வர்த்தகத்திற்கான சேகரிப்பு ஆகியவற்றால் அச்சுறுத்தப்படுகிறது.
# சலமாண்டிரா


**சலமாண்டிரா** (*Salamandra*) என்பது மத்திய மற்றும் தெற்கு ஐரோப்பா, வடக்கு ஆப்பிரிக்கா மற்றும் மேற்கு ஆசியாவில் காணப்படும் ஆறு சிற்றினங்களை உள்ளடக்கிய சாலமண்டர்களின் பேரினமாகும்.  

## சிற்றினங்களின் பட்டியல்
| வட ஆப்பிரிக்க தீ சாலமண்டர் | *சலமாண்டிரா அல்கிரா* பெட்ரியாகா, 1883 | அல்ஜீரியா மற்றும் மொராக்கோ |
| --- | --- | --- |
| அல்பைன் சாலமண்டர் | *சலமாண்டிரா அட்ரா* லாரன்டி, 1768 | மத்திய, கிழக்கு மற்றும் தினாரி ஆல்ப்சு |
| கோர்சிகன் தீ சாலமண்டர் | *சலமாண்டிரா கோர்சிகா* சாவி, 1838 | கோர்சிகா |
| கிழக்கு தீ சாலமண்டர் | சலமாண்டிரா இன்பிரிமகுலாட்டா மார்டன்சு, 1885 | ஈரான், ஈராக், இசுரேல், லெபனான், சிரியா மற்றும் துருக்கி |
| லான்சா அல்பைன் சாலமண்டர் | *சலமாண்டிரா லான்சாய்* நாசெட்டி, ஆண்ட்ரோன், கபுலா மற்றும் புல்லினி, 1988 | பிரான்சு, இத்தாலி. |
| தீ சலமண்டர் | *சலமாண்டிரா சலமாண்டிரா* (லின்னேயஸ், 1758) | தெற்கு மற்றும் மத்திய ஐரோப்பா |
# விக்ரோலி சட்டமன்றத் தொகுதி



**விக்ரோலி சட்டமன்றத் தொகுதி** (*Vikhroli Assembly constituency*) என்பது இந்தியாவின் மகாராட்டிரா மாநிலத்தின் 288 சட்டமன்றத் தொகுதிகளில் ஒன்றாகும்.  

## கண்ணோட்டம்
விக்ரோலி சட்டமன்றத் தொகுதி, மும்பை புறநகர் மாவட்டத்தில் அமைந்துள்ள 26 சட்டமன்ற தொகுதிகளில் ஒன்றாகும்.  

மும்பை புறநகர் மாவட்டத்தில் உள்ள முலுண்ட், காட்கோபர் மேற்கு, காட்காபர் கிழக்கு, மான்கூர்ட் சிவாஜி நகர் மற்றும் பண்டுப் மேற்கு ஆகிய ஐந்து சட்டமன்றத் சபா தொகுதிகளுடன் மும்பை வடகிழக்கு மக்களவைத் தொகுதியின் ஒரு பகுதியாக விக்ரோலி உள்ளது.}}
# ரோஜா கம்பைன்ஸ்


**ரோஜா கம்பைன்ஸ்** (*Roja Combines*) என்பது காஜா மைதீன் தலைமையிலான ஒரு இந்திய திரைப்பட தயாரிப்பு மற்றும் விநியோக நிறுவனமாகும். இந்த நிறுவனம் 1990-களில் தமிழ்த் திரையுலகில் ஒரு முன்னணி தயாரிப்பு நிறுவனமாக இருந்தது. ஆனால் தமிழ் திரைப்படங்கள் எண்ணியல் (டிஜிட்டல்) திரைப்பட தயாரிப்பிற்கு மாறியதைத் தொடர்ந்து நிறுவனம் போராட்டத்தைச் சந்தித்தது.  

## வரலாறு
ரோஜா காம்பெயின்ஸ் 1990-களில் காஜா மைதீன், வி. ஞானவேல், ஜெயப்பிரகாசு என மூன்று தனித்தனி தயாரிப்பாளர்களால் தொடங்கப்பட்டு நடத்தப்பட்டது. 2000-களின் முற்பகுதியில், ஞானவேலும் ஜெயப்பிரகாசும் ஜிஜே கம்பைன்ஸ் என்னும் தயாரிப்பு நிறுவனத்தை உருவாக்கினர்.  

இளமைப் பருவத்தைக் கருப்பொருளாகக் கொண்ட *துள்ளுவதோ இளமை* (2002) திரைப்படத்தின் ஆச்சரியமான வெற்றியைத் தொடர்ந்து, ரோஜா காம்பெயின்ஸ் 2002 அக்டோபரில் தனுஷ், செரின் ஆகியோரை முன்னணி நடிகர்களாகக் கொண்டு தங்கள் நிறுவனத்திற்கு ஒரு படம் தயாரிக்க ஒப்பந்தம் மேற்கொண்டது. பூபதி பாண்டியனின் *என்னை மட்டும் காதல் பண்ணு* என்ற தலைப்பில் ஒரு படம் அதன் பிறகு தொடங்கப்பட்டது. ஆனால் பின்னர் தனுஷ் மற்ற படங்களில் பரபரப்பாக இயங்கிவந்ததால் நிறுத்தி வைக்கப்பட்டது. இறுதியில், தனுஷ் மற்றும் ஸ்ரீதேவி விஜயகுமாருடன் *தேவதையைக் கண்டேன்* (2005) என்ற பெயரில் படம் மீண்டும் தொடங்கப்பட்டது.  

2003 ஆம் ஆண்டில், ரோஜா கம்பைன்ஸ் *தமிழ் மெகா ஸ்டார் நைட் 2003* என்ற பெயரில் நேரடி கலை நிகழ்ச்சியை ஐக்கிய அரபு அமீரகத்தில் தயாரித்தது. அஜித் குமார் நடிப்பில் இந்த நிறுவனம் தயாரித்த *ஜனா* (2004) மிகப்பெரிய தோல்வியானது. இதனால் தயாரிப்பாளர்களுக்கு எட்டு கோடி ரூபாய் இழப்பு ஏற்பட்டது. 2005 ஆம் ஆண்டில், காஜா மைதீன் திவால்நிலையை அடைந்ததைத் தொடர்ந்து தற்கொலை முயற்சியில் ஈடுப்பட்டார். மேலும் கமல்ஹாசன் நடித்த கௌதம் வாசுதேவ் மேனனின் *வேட்டையாடு விளையாடு* (2006) திரைப்படத் தயாரிப்பில் இருந்து நிறுவனம் வெளியேறியது. பின்னர் விஜயகாந்த் நடித்த *பேரரசு* படத்தை வெளியிடும் பணியில் ஈடுபட்டது.  

2010 ஆம் ஆண்டில், சசிகுமாரின் *ஈசன்* படத்தில் நடிக்க காஜா மைதீன் அணுகப்பட்டார். ஆனால் இறுதியில் அவர் இடம்பெறவில்லை. 2010-களின் நடுப்பகுதியில், தமிழ்த் திரையுலகில் தயாரிப்பு செலவுகள் அதிகரித்தவண்ணம் இருந்ததால் நிறுவனம் பெரும்பாலும் செயலற்ற நிலையில் உள்ளது.  

## தனிப்பட்ட வாழ்க்கை
காஜா மைதீன் *சுந்தர காண்டம்* (1992) படத்தில் நடித்த நடிகை சிந்துஜாவை மணந்தார். திருமணத்திற்குப் பிறகு, சிந்துஜா இசுலாத்திற்கு மாறி, தனது பெயரை கே. ஆயிஷா என்று மாற்றிக்கொண்டார். ரோஜா காம்பெயின்சின் பல படங்களில் இணைத் தயாரிப்பாளராக ஆனார்.  

2005 யூலையில், காஜா மைதீன் தூக்க மாத்திரைகளை உண்டு தற்கொலைக்கு முயன்றார். தயாரித்த படங்களின் தோல்விகள், பெரும் பொருட் செலவில் சர்வதேச அளவில் நடத்தப்பட்ட நட்சத்திரக் கலைவிழாக்கள் போன்றவற்றால் ஏற்பட்ட கடுமையான நிதி நெருக்கடிக்கு உள்ளானதாக தெரிவிக்கப்பட்டது. அவர் உயிர் பிழைத்தார், என்றாலும் திவாலானார், பெரிய படங்களில் முதலீடு செய்வதை நிறுத்தினார்.  

## திரைப்படவியல்
| } |
| --- |
# வெய்சைட்டு



**வெய்சைட்டு** (*Weissite*) என்பது Cu<sub>2−x</sub>Te என்ற மூலக்கூற்று வாய்பாட்டால் விவரிக்கப்படும் ஒரு கனிமமாகும். தாமிர தெலூரைடு சேர்மமான இது ஒரு தெலூரைடு வகை கனிமமாக வகைப்படுத்தப்படுகிறது. அறுகோணப் படிக வடிவத்தில் வெய்சைட்டு கனிமம் காணப்படுகிறது. வெய்சைட்டு கனிமத்தின் ஒப்படர்த்தி 6 என்றும் மோவின் கடினத்தன்மை அளவுகோலில் இதன் கடினத்தன்மை 3 என்றும் அளவிடப்பட்டுள்ளது. அமெரிக்காவில் கொலராடோ, அரிசோனா மற்றும் நியூ மெக்சிகோவில் உள்ள குன்னிசன் மாகாணம் ஆகிய இடங்களில் காணப்படுகிறது. மேற்கு ஆத்திரேலியாவின் கல்கூர்லி நகரத்திலும் சுவீடன் நாட்டின் டலர்னா மற்றும் வார்ம்லாண்டு பகுதிகளிலும் இக்கனிமம் இருப்பதாகப் பதிவாகியுள்ளது. என்ற குறியீட்டால் அடையாளப்படுத்துகிறது.  

பைரைட்டு, தெலூரியம், சில்வானைட்டு, பெட்சைட்டு, இரிக்கார்டைட்டு, கந்தகம், தங்கம், கலவெரைட்டு மற்றும் கிரென்னரைட்டு ஆகியவற்றுடன் தொடர்புடைய நீர்வெப்ப படிவுகளில் வெய்சைட்டு கனிமம் சேர்ந்து தோன்றுகிறது.  

முதன்முதலில் 1927 ஆம் ஆண்டில் கொலராடோவின் குன்னிசன் மாகாணம் வல்கன் மாவட்டத்தில் உள்ள குட்டோப் சுரங்கத்தில் வெய்சைட்டு கண்டுபிடிக்கப்பட்டது. சுரங்கத்தின் உரிமையாளர் லூயிசு வெயிசு நினைவாகக் கனிமத்திற்கு வெய்சைட்டு எனப் பெயரிடப்பட்டது.  

## இதையும் காண்க
- இரிக்கார்டைட்டு
# தெலூரைடு கனிமம்



**தெலூரைடு கனிமம்** (*Telluride mineral*) என்பது தெலூரைடு அயனியை முக்கிய அங்கமாகக் கொண்ட ஒரு கனிமமாகும்.  

தெலூரைடுகள் சல்பைடுகளைப் போலவே இருக்கின்றன. இவை இயேம்சு டுவைட்டு தானா மற்றும் காரல் இயூகோ சுட்ரன்சு கனிம வகைப்பாடு அமைப்புகளில் அவற்றுடன் தொகுக்கப்பட்டுள்ளன.  

;எடுத்துக்காட்டுகள்:  

- அல்டைட்டு
- கலவெரைட்டு
- கொலராடோயிட்டு
- எம்பிரெசைட்டு
- எசைட்டு
- கோசுடோவைட்டு
- கிரென்னரைட்டு
- மெலோனைட்டு
- மெரன்சுகைட்டு
- பெட்சைட்டு
- இரிக்கார்டைட்டு
- சுடூயட்சைட்டு
- சில்வனைட்டு
- தெலூரோபிசுமத்தைட்டு
- தெமாகமைட்டு
- தெட்ராடைமைட்டு
- வல்கேனைட்டு
# இரத்னா சிங்


**இரத்னா சிங்** (Ratna Singh பிறப்பு 29 ஏப்ரல் 1959) ஓர் இந்திய அரசியல்வாதியும், மேனாள் அமைச்சர் தினேஷ் சிங்கின் மகள் ஆவார்.  

1996, 1999, 2009 ஆம் ஆண்டுகளில் காங்கிரஸ் கட்சி சார்பாக பிரதாப்கர் தொகுதியில் இருந்து மூன்று முறை மக்களவை உறுப்பினராகத் தேர்ந்தெடுக்கப்பட்டார். 2019 அக்டோபரில் பாரதிய ஜனதா கட்சியில் சேர்ந்தார்.  

## அரசியல் வாழ்க்கை
இவர் 1999 இல் பிரதாப்கர் தொகுதியில் வெற்றி பெற்றார், ஆனால் 2004 தேர்தலில் அக்சய் பிரதாப் சிங் என்ற கோபால்ஜியிடம் தோல்வியடைந்தார்.  

இரத்னா சிங் 2009 இந்திய பொதுத் தேர்தலில் பிரதாப்கர் தொகுதியில் வெற்றி பெற்றார். சமாஜ்வாடி கட்சிப் போட்டியாளரான பேராசிரியர் சிவகாந்த் ஓஜாவை 30,000 வாக்குகளில் தோற்கடித்தார். அக்சய் பிரதாப் சிங் மூன்றாவது இடத்தையும், சிறையில் இருந்து தேர்தலில் போட்டியிட்ட பிரபல குற்றவியல்-அரசியல்வாதி அதீக் அகமது நான்காவது இடத்தையும் பிடித்தனர்.  

## சொந்த வாழ்க்கை
இவர் மேனாள் வெளியுறவுத் துறை அமைச்சர் தினேஷ் சிங்கின் இளைய மகள் ஆவார். இவர் ராஜஸ்தானின் பிரதாப்கரைச் சேர்ந்த ஜெய்சிங் சிசோடியாவை மணந்தார். இந்த இணையருக்கு புவன்யு சிங் என்ற மகனும், தனுஸ்ரீ குமாரி என்ற மகளும் உள்ளனர்.